JY LEES NOU Tobey Maguire en sy vrou skei ná 9 jaar
Is dit skeiseisoen? Want selfs Spider-Man is besig om te skei. Die akteur Tobey Maguire en sy vrou, Jennifer Meyer, gaan skei. Die paartjie was 9 jaar getroud.
"Ná baie oorweging het ons saam besluit om te skei," het die vervreemde paartjie in ’n gesamentlike verklaring aan Us Weekly gesê.
Die Daily Mail berig dat Tobey onlangs dikwels saam met sy goeie vriend en Great Gatsby-medespeler Leonardo DiCaprio by nagklubs opgemerk is. Die Spider-Man-akteur en Leonardo is al 25 jaar vriende en is glo berug vir die baie partytjies in hul jonger dae.
Tobey en Jennifer het in 2003 begin uitgaan en het in 2007 in Hawaii getrou. Hulle het twee kinders, ’n dogter, Ruby (9), en ’n seun, Otis (7).
Dis traumaties as ’n huwelik eindig, maar dit hoef nie jou lewe te verwoes nie. Niemand trou en dink hulle sal jare later in die skeihof beland nie, maar dis ’n werklikheid – ons egskeidingsyfer is 3,4% op van 2013-’14, volgens die jongste syfers van Statistiek SA. Die laaste ding wat jy waarskynlik wil hoor as jy skei, is dat jy sterker daaruit kán kom.
Lees die volledige storie Geskei maar ek’s oukei, in die Oktober 2016-uitgawe van SARIE.